ཨ་ལགས་དུང་དཀར་ཚང་གི་ཚིག་མཛོད་དུ་ཚིག་འགྲེལ་བརྒྱབ་ཡོད་དེ།ཕལ་ཆེར་ཁེང་དང་ཡང་ཁེང་ནི་བྲན་གཡོག་དང་བྲན་གཡོག་གི་བྲན་གཡོག་ཅེས་བཤད་ཡོད།དེ་ནི་དེང་སང་གི་ཞིང་བདག་དང་ཕྱུག་བདག་གི་སྐོར་རོ།།རྒོད་ཀྱི་སྟོང་སྡེ་དྲུག་ཅུ་རྩ་གཅིགསྟོང་སྡེ་ཟེར་བ་ནི་དམག་སྟོང་ཡོད་པར་སྟོང་སྡེ་གཅིག་དང་།དེ་ལ་སྟོང་དཔོན་དང་རུ་དཔོན་ཞེས་དེང་སང་གི་ཐོནལྟ་བུ།སྲོང་བཙན་གྱིས་ཟི་ཁྲོན་ཟོང་ཆུ་ཕྱོགས་སུ་དམག་ཁྲི་ཚོ་ཉི་ཤུ་དྲངས་ཤིང་།མཚོ་སྔོན་འ་ཞའི་ཡུལ་དུ་དམག་ཁྲི་ཚོ་སུམ་ཅུ་དྲངས་པ་དེར་བལྟས་ཚེ།སྐབས་དེར་དམག་མང་ཞིང་འཐབ་རྩལ་ལ་མཁས་པ་ཤེས་ཐུབ།ཞང་གསུམ་བློན་གྱིས་དབུས་ཀྱི་འདུན་ས་བཟུང་།།ཞེས་ཞང་གསུམ་ནི་རྒྱལ་པོའི་ཨ་ཞང་གི་མི་རྒྱུད་དང་།བཀའ་བློན་ནི་སྲིད་བློན་ཏེ་རྒྱལ་ཁབ་ཀྱིཙུང་ལིལྟ་བུ།དེ་ལྟ་བུའི་མི་བཞི་ཡིས་དབུས་ཀྱི་འདུན་ས་བཟུང་།དབུས་ཞེས་པཀྲུང་དབྱངསྟེ་བོད་ཀྱི་དབུས་གཞུང་གི་དབང་འཛིན་རྒྱུ་ནི་རྒྱལ་པོའི་མན་ན་བློན་པོ་བཞི་ཡོད་པ་དེའོ།།དཔའ་སྡེ་གསུམ་གྱིས་མཐའ་ཡི་སོ་ཁ་སྲུང་།།ཞེས་པ་ས་མཚམས་སྲུང་བའམ་རྒྱལ་མཚམས་སྲུང་བ་ལ་ཟེར།མདུང་ནག་ཟེར་བ་ནི་སུའུ་ནནགྱི་ས་ཆར་མདུང་ནག་ཟེར་བའི་ས་ཆ་ཞིག་ཡོད་པ་དེའི་མི་རྣམས་ཀྱི་བཤད་ཚུལ་ལྟར་ན།ང་ཚོ་ནི་མདུང་གི་རུ་དར་ནག་པོ་ཅན་གྱི་བོད་ཀྱི་དམག་རྒྱུད་ཡིན་ཅེས་པའི་བཤད་རྒྱུན་ཡོད།དཔའ་རིས་ཞེས་པའང་ཕལ་ཆེར་དེ་འདྲ་ཡིན་སྙམ།དཔའ་སྡེ་ཞེས་པའི་མཐའ་མཚམས་སུ་ས་ཆ་སྲུང་བ་དེའི་མིང་ལ་ནང་སོ་དང་།ནང་སོ་ནི་ནང་གི་སོ་ཁ་སྲུང་བ་དང་།སོ་ནིཟེར་བའི་སོ་ཁ་སྲུང་བ་ལ་གོ་དགོས།སྐབས་དེར་དམག་གི་ལམ་ལུགས་དང་སྲིད་སྲུང་གི་ལམ་ལུགས་གཉིས་བཙུགས།དམག་གི་ལམ་ལུགས་ནི་བློན་ཆེན་བཞི་ཡིས་དབུས་ཀྱི་འདུན་པ་འཛུགས་རྒྱུ་དང་།དཔའ་སྡེ་གསུམ་ནི་མཐའ་མཚམས་སྲུང་བའི་སྲིད་ཀྱི་ལམ་ལུགས་ཆེད་དུ་བཙུགས།དེའི་ནང་གི་ཁྲིམས་ཡིག་བཅོས་པ།རུ་ཆེན་བཅོས་པ།ཡུལ་གྱི་དབང་རིས་ཕྱེ་བ།རྒོད་ཀྱི་སྟོང་སྡེ་བཙུགས་པ།གཡུང་གི་མི་སྡེ་ཁེང་དང་ཡང་ཁེང་ཕྱེ་བ།དབུས་ཀྱི་སྲིད་འཛིན་དང་མཐའ་ཡི་སོ་ཁ་སྲུང་བའི་དཔོན་གནས་ལམ་ལུགས་བཙུགས་པ་བཅས་བོད་ཀྱི་འཁོས་དྲུག་གམ་དོན་ཆེན་དྲུག་བྱུང་ངོ་།།